גינונגאגאפ

גינונגאגאפ מבית ווידסטורם היא מלכתה של ממלכת שייקספירייה הגדולה המתפרשת על פני 17 גלקסיות. לגינונגאגאפ יש אופי ילדותי וגחמני והיא מתייחסת בזלזול לסובבים אותה. עם זאת היא יודעת גם להשליט פחד וסמכות. כמו כן ידועה ברחבי היקום בתאוות הדם העמוקה שלה.

לגינונגאגאפ שני אחים, פרדי ורגני והיא ביתם של אסק ואמבלה ווידסטורם. כמו כן לגינונגאגאפ שני משרתים צמודים, סניקלהם וג'ורג'מנגר, אשר משרתים את משפחתה עשרות שנים. למרות שהם משמשים כשומרי-ראשה ודואגים לכל צרכיה, גינונגאגאפ מתייחסת אליהם בזלזול רב ובקושי זוכרת את שמותיהם.

ממלכתה של גינונגאגאפ נמצאת תחת חסותו של הצבא הבין-גלקטי ובעבר נשלטה בידי בית פרנקבקסטר.

גינונגאגאפ עדיין שוהה במחציתם של בני בית פרנקבקסטר וזאת ניתן לראות בקיום קשריה עם לוריזל, אשר הייתה מקורבת לאביה. לוריזל, המכנה את גינונגאגאפ "גיני", מתלוננת רבות בפני האחרונה על תפקודה בתור מלכה, בין אם בידע-הכללי הנמוך שהיא אוחזת בו או הבחירות השלטוניות שהיא מבצעת. עם זאת היא גם מייעצת לה בעת הצורך.

שני הוריה של גינונגאגאפ אינם עוד בין החיים וכנראה נרצחו. גינונגאגאפ התלוננה בפני סניקלהם וג'ורג'מנגר, על כך שהם נכשלו להגן עליהם.

גינונגאגאפ מקיימת טורניר-שנתי בו היא קוראת לפושעים בין-גלקטיים מכל רחבי היקום להלחם אלו באלו בעוד היא צופה בהם. היא מבטיחה להעניק לזוכה בטורניר "משאלה" אשר תגשים עבורו. את הטורניר השישי שלה קיימה על פני כוכב-הלכת מקבת' במערכת הכוכבים שייקספירייה. במהלך הטורניר היא התלהבה רבות ממראות של הרג ושפיכת דם.

איש הקרום נרשם לטורניר השישי תחת השם הבדוי ארנת'לו פיקארדפאולטיוס. למרות חשדותיהם של משרתיה שמדובר באיש הקרום, גינונגאגאפ לא פסלה את מועמדותו ודווקא מצאה בו עניין רב. לאחר שחיסל איש הקרום את איש הריר במהלך הקרב ביניהם ובכך גרם למוות הראשון בטורניר, התלהבה גינונגאגאפ עד מאוד ממראה הדם וההרג. במהלך הקרב של איש הקרום מול איש החט ניסו שוב משרתיה של גינונגאגאפ להניא אותה מחיבתה כלפי ארנת'לו והתעקשו על כך שמדובר באיש הקרום. גינונגאגאפ התעלמה מהפצרותיהם ואמרה שרבים בממלכה שלהם הם בעלי עור ירוק ולכן עורו הירוק של ארנת'לו הוא חסר משמעות. בתום הקרב אכל איש הקרום את ידו של איש החט במטרה לחדש את ידו שלו עצמו. בעוד שמשרתיה של גינונגאגאפ הזדעזעו, היא מצאה זאת כדבר "מגניב לגמרי".

תוך כדיי שגינונגאגאפ ומשרתיה שוחחו על מעשיו של איש הקרום, במקום מרוחק ניצל איש המצפן את מוחותיו בכדיי לבצע סריקה של היקום הידוע כולו במטרה לחפש את הגומל. כאשר המוחות חלפו על פני האיזור בו שהתה גינונגאגאפ, היא חשה זאת ושמעה את המוחות קוראים בשמו של הגומל, אך משרתיה לא שמעו ולא חשו דבר. לאחר מכן הרגישה גינונגאגאפ חלשה ופונתה לחדרה בידי משרתיה.

לאחר הקרב בין איש החפיסה ואשת הצדפה, הביעה גינונגאגאפ חיבה כלפי אשת הצדפה מכיוון ששתיהן בעלות שיער ג'ינג'י. גינונגאגאגאפ התאכזבה שאשת הצדפה לא ניצחה את הקרב ותהתה אם היא שרדה. גינונגאגאפ אז הביעה ציפיה כלפי הקרב בין ארנת'לו לבין איש הדב.

במהלך הקרב האחרון בטורניר, בין איש החפיסה לאיש הקרום, ייחלה גינונגאגאפ לניצחונו של האחרון.

בתחילת הקרב הגיח נזיר טרטונגטה במפתיע לזירת הקרב והסביר כי המקדש שבו הקרב מתרחש חשוב לו ולבני שבטו והוא רוצה שאינו ייפגע. גינונגאגאפ אישרה לו לשהות בזירה במהלך הקרב בכדיי להגן על אבני המקדש.

במהלך הקרב, חמתה של גינונגאגאפ התעוררה כאשר איש החפיסה שלף את מלכותיו מחפיסתו וזאת מכיוון שלא הסכימה שאישה נוספת תשא את התואר "מלכה" מלבדה, דבר אשר לפי ראות עיניה בייש את בית ווידסטורם. היא הגיבה בכך שחיסלה שניים ממלכותיו של איש החפיסה באמצעות כדור אנרגיה שהיא ירתה מידה. איש החפיסה ריכך את ליבה בכך שטען שכוונתו היא ל"מלקות" ולא ל"מלכות" והיא התרצתה.

בסיום הקרב, כאשר נוצר הרושם שאיש החפיסה הוא המנצח, השפילה אותו גינונגאגאפ בכך שהכריזה בפומבי שהיא אינה מכירה בדרגותיו בצבא המהגוני. כמו כן היא הדגישה את אי-חוקיותו של צבא המהגוני ומנגד העלתה על נס את ריבונותו של הצבא הבין גלקטי וזאת לפי עצתה של לוריזל.

בסופו המוחלט של הקרב הכריזה גינונגאגאפ על איש הקרום כמנצח.